Tieliikenteen historia

 
Tieliikenteen historiaan vaikuttanut ensimmäinen keksintö oli pyörä. Jonkinlaisia pyöriä käytettiin todennäköisesti Mesopotamiassa 3000-luvulla ekr., mutta kärryissä käytettäviä pyöriä alettiin käyttää 2500 ekr. Tuhansia vuosia vanhoista teistä on esimerkki Isossa-Britanniassa sijaitseva Ridgeway, jota pitkin on kuljettu 5 000 vuoden ajan. Tätä tietä ovat kulkenet matkustajat, maanviljelijät ja sotilaat. Muinaisteiden käyttötarkoitukset liittyivät usein kaupankäyntiin. Suomen tiedettävästi vanhin tie, 800-luvulla rakennettu Hämeen Härkätie ja aikoinaan Kiinasta Välimerelle johtanut Silkkitie olivat kaupankäyntiväyliä.
Rooman valtakunnan aikana luotiin tieverkko, joka vastasi hallinnallisia ja sotilaallisia tarpeita. Teillä yhdistettiin myös vanhoja kauppapaikkoja. Tiet rakennettiin säteittäisesti Roomasta ulospäin ja niitä rakennettiin siten, että niitä pitkin pääsi kaikkiin Rooman valtakunnan osiin. Rooman valtakunnan aikana opittiin rakentamaan teitä mahdollisimman lyhyitä ja toimivia reittejä pitkin. Rooman kaupungeissa oli vilkkaita katuja, mutta ne olivat kapeita.
1800-luvulla Euroopassa kehitettiin teiden huollon tekniikkaa ja 1840-luvulla alettiin ensimmäisiä kertoja asfaltoida teitä.
Kulkuneuvot.
Autot.
Maailman ensimmäisen "itsestään liikkuvan" kulkuneuvon kehitti Nicolas-Joseph Cugnot 1760-luvulla. Tämä kulkuneuvo toimi höyrykattilan avulla. Ensimmäisen auton kaupallista tarkoitusta varten kehitti Karl Benz 1885. Ensimmäisen maantieajon autolla teki Bertha Benz 1888, kun hän matkasi Mannheimista Pforzheimiin. Daimler ja Benz perustivat yhdessä autoja valmistavan yhtiön 1926, jonka valmistama automerkki oli Mercedes.
Moottoripyörät.
Ensimmäisen kerran moottoripyöristä on tiedettävästi mainittu 1893. Tästä 20 vuotta aikaisemmin tiedetään olleen polkupyörissä apumoottoreita. Moottoripyöräteollisuudessa tapahtui merkittävää kehitystä 1920-luvulla. Toisen maailmansodan jälkeen Japanissa tapahtui suuri nousu moottoripyöräteollisuudessa.
Polkupyörät.
Nykyisiä polkupyöriä edelsivät potkupyörät, jotka olivat erityisesti yläluokan suosiossa 1800-luvun alussa. Lähes nykyisen kaltaisia polkupyöriä alkoi olla 1840-luvulla ja ne yleistyivät 1860-luvulla. Tuolloin polkupyörissä oli vielä rautaiset pyörät ja takapyörä oli etupyörää pienempi. 1880-luvulla oli kolmi- ja nelipyöräisiä polkupyöriä ja nelipyöräisessä mallissa oli kaksi satulaa. 1885 kehitettiin nykyisen kaltainen polkupyörä, jossa molemmat pyörät olivat saman kokoiset. 1940-luvulla alettiin valmistaa ensimmäisiä vaihdepyöriä.
Traktorit.
1910-luvulla traktoreita alkoivat valmistaa Ford, Renault ja John Deere. 1950-luvulla alettiin valmistaa telaketjutraktoreita. Fordson Major-tekniikalla.
Julkinen liikenne.
1800-luvun ja 1900-luvun vaihteessa kehitettiin myös raskasta liikennettä ja alettiin valmistaa kuorma- ja linja-autoja. Daimler alkoi 1899 valmistaa kuorma-autoja, joissa oli nokallinen rakenne. Aluksi kuorma-autojen rinnalla olivat höyrykäyttöiset höyryvaunut. Ensimmäiset kuorma-autot olivat enimmäkseen dieselkäyttöisiä. Alkuun bensiinikäyttöiset kuorma-autot soveltuivat kevyempien lastien kuljettamiseen, kuten Leylandin valmistamat kuorma-autot. 1920-luvulla liikenteeseen tulivat kolmiakseliset ja myöhemmin neliakseliset kuorma-autot. Matkustajaliikenteeseen tarkoitettuja linja-autoja alettiin valmistaa 1920-luvulla. 1930-luvulla linja-autojen korin rakenneta kehitettiin paljolti, mutta kaukoliikenteessä olleet linja-autot muistuttivat henkilöautoja vielä pitkään. Tuohon aikaan joissakin kaukoliikenteen linja-autoissa oli aurinkokatto. 1950-luvun jälkeen linja-autojen valmistajat erikoistuivat joko lähiliikenteeseen tai kaukoliikenteeseen tarkoitettuihin linja-autoihin.
Liikennesäännöt ja liikennemerkit.
Säännöt yksisuuntaisista kaduista ja pysäköintikielloista ovat saaneet alkunsa antiikin Rooman ajalla. Keskiajalla otettiin käyttöön kilometripylväitä näyttämään matkaa maan pääkaupunkiin. Iso-Britanniassa liikennevaloja käytössä 1800-luvulla.